Olimpiade Masan Dingin 1994

Olimpiade Masan Dingin 1994, sacara resmi Olimpiade Masan Dingin XVII (; ) miwah ketah kauningin dados Lillehammer '94, inggih punika acara olahraga Masan dingin internasional sané kamargiang saking tanggal 12 ngantos 27 Pébruari 1994 ring miwah nampekan Lillehammer, Norwegia. Sesampun kaon ring tawahan antuk manados tuan umah Olimpiade Masan Dingin 1992 saking Albertville ring Prancis, Lillehammer kanobatang dados tuan umah Olimpiade Masan Dingin 1994 daweg 15 September 1988, kalih rahina sadurung upacara pambukaan Olimpiade Masan Panes 1988 ring Pasamuan IOC ke-94 ring Seoul, Koréa Kelod. Santukan wénten pagentosan kaléndér daweg warsa 1986, niki inggih punika wantah asiki galah ring dija Olimpiade Masan Dingin kamargiang ring kalih warsa sesampun Olimpiade Masan Dingin sadurungné, miwah sané kapertama kamargiang daweg warsa sané masiosan saking Olimpiade Masan Panes. Niki inggih punika Olimpiade kakalih sané kaselenggarayang ring Norwégia — sané pertama inggih punika Olimpiade Masan Dingin 1952 ring Oslo — miwah Olimpiade kapat sacara jangkep sané kamargiang ring Negara Nordik, sesampun Olimpiade Masan Panes 1912 ring Stockholm, Swédia, miwah Olimpiade Masan Panes 1952 ring Helsinki, Finlandia. Lillehammer inggih punika kota paling Kalér sané polih manados tuan umah Olimpiade.

 Catetan